stanford-oval/wikipedia huggingface dataset:
แคว้นวีเชปสก์

| แคว้นวีเชปสก์ Віцебская вобласць (เบลารุส) Витебская область (รัสเซีย) |
| --- | --- |
แคว้น

   ธง ตราอาร์ม

ประเทศ: เบลารุส
ศูนย์กลางการบริหาร: วีเชปสก์
การปกครอง
 • ผู้ว่าราชการแคว้น: Alexander Mikhailovich Subotsin
พื้นที่
 • ทั้งหมด: 40,049.99 ตร.กม. (15,463.39 ตร.ไมล์)
ประชากร (2024)
 • ทั้งหมด: 1,081,911 คน
 • ความหนาแน่น: 27 คน/ตร.กม. (70 คน/ตร.ไมล์)
ผลิตภัณฑ์มวลรวม
 • รวม: 19,700 ล้านรูเบิลเบลารุส (5,500 ล้านยูโร)
รหัส ISO 3166: BY-VI
ดัชนีการพัฒนามนุษย์ (2022): 0.793 สูง · ลำดับที่ 5
เว็บไซต์: www.vitebsk-region.gov.by
แคว้นวีเชปสก์ (เบลารุส: Віцебская вобласць, อักษรโรมัน: Viciebskaja voblasć - รัสเซีย: Витебская область, อักษรโรมัน: Vitebskaya oblast') เป็นหนึ่งในแคว้นของประเทศเบลารุส โดยมีศูนย์กลางการบริหารอยู่ที่เมืองวีเชปสก์ แคว้นนี้ตั้งอยู่ทางตอนเหนือของประเทศเบลารุสและมีอาณาเขตติดกับประเทศรัสเซีย
ตามข้อมูลเมื่อปีคริสต์ศักราช 2019 แคว้นนี้มีประชากรอยู่ที่ 1,135,731 คน และมีความหนาแน่นของประชากรน้อยที่สุดในประเทศเบลารุส โดยมีอยู่ที่ 30.6 คนต่อตารางกิโลเมตร
เมืองสำคัญในภูมิภาคนี้ ได้แก่ วีเชปสก์ โอร์ชา โปลัตสค์ (Polatsk) และนาวาโปลัตสค์ (Navapolatsk)
| ด ค กเขตการปกครองระดับแรกของประเทศเบลารุส |
| --- | --- |
 แบรสต์  โฆเมียล  ฆโรดนา  มินสค์  มินสค์ (นคร)  มาฆีโลว์  วีเชปสก์ 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เช็กเกีย 
ภูมิศาสตร์:  มิวสิกเบรนซ์ พื้นที่
แหล่งข้อมูลอื่น

ภูมิภาควิเชียบสค์ – ดินแดนแห่งศิลปินและผู้ก่อการร้าย เก็บถาวร 2016-03-05 ที่ เวย์แบ็กแมชชีน
(ในภาษาอังกฤษและรัสเซีย) คณะกรรมการบริหารระดับภูมิภาควีเต็บสค์
55°20′N 29°00′E﻿ / ﻿55.333°N 29.000°E﻿ / 55.333; 29.000
↑  "Gross domestic product and gross regional product by regions and Minsk city in 2023". www.belstat.gov.by.
↑  "Sub-national HDI - Area Database - Global Data Lab". hdi.globaldatalab.org (ภาษาอังกฤษ).
↑  "Main Geographic Characteristics of the Republic of Belarus. Territory and population density of Belarus by region as of January 1, 2011". Land of Ancestors. The Scientific and Production State Republican Unitary Enterprise "National Cadastre Agency" of the State Property Committee of the Republic of Belarus. 2011. เก็บจากแหล่งเดิมเมื่อ 27 September 2013. สืบค้นเมื่อ 24 September 2013.
บำนาญ

บำนาญ (pension) หมายถึง ค่าตอบแทนจำนวนมากที่บริษัทหรือนายจ้างต้องให้แก่ลูกจ้างที่เกษียณอายุเมื่อบุคคลออกจากที่ทำงานเนื่องจากอายุหรือปัจจัยอื่น ๆ พนักงานสามารถเลือกถอนเงินจำนวนนี้เต็มจำนวนได้ในคราวเดียว (บำนาญครั้งเดียว) หรือผ่อนเป็นงวด (บำนาญตลอดชีพ)
การเกษียณอายุในประเทศและอาชีพที่ต่างกันไปมีอายุตามกฎหมายหรือความอาวุโสในการทำงานที่แตกต่างกัน พนักงานที่มีอายุถึงเกณฑ์นี้หรืออาวุโสจะถือว่าต้องลาออกจากที่ทำงานและสละตำแหน่งให้กับคนอายุน้อยกว่า ในเวลานี้นายจ้างจะต้องให้เงินจำนวนมากเป็นรางวัลสำหรับการทำงานหนักของคนงานตลอดชีวิตและใช้เป็นแหล่งที่มาของเงินบำนาญและค่ารักษาพยาบาลหลังจากที่หยุดทำงาน
โดยทั่วไปบำนาญเกษียณอายุในประเทศต่าง ๆ โดยทั่วไปแบ่งได้เป็น 3 ประเภท ได้แก่ ประเภทแรกคือเงินรายปีที่ได้รับทุนจากรัฐบาลหรือสถาบันที่เกี่ยวข้อง อีกประเภทคือเงินรายปีที่ได้รับทุนจากกองทุนเกษียณอายุที่จ่ายโดยพนักงานระหว่างการจ้างงาน และกองทุนที่รัฐวิสาหกิจจัดสรรไว้สำหรับพนักงาน และส่วนที่สามคือเงินรายปีที่จ่ายโดยบุคคล การออมและการลงทุนเพื่อการเตรียมการเกษียณอายุของตัวเอง (เช่น การประกันภัยเชิงพาณิชย์ การลงทุนในกองทุน ฯลฯ)
ประวัติศาสตร์

หลักสำคัญของเงินบำนาญคือการจ่ายเงินคงที่ มีการออกเป็นจำนวนมากในฐานะหนี้สาธารณะของราชอาณาจักรกัสติยาในรัชสมัยของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์
ระบบบำนาญภาคบังคับสำหรับพลเรือนระบบแรกของโลกเริ่มต้นโดยอ็อทโท ฟ็อน บิสมาร์ค นายกรัฐมนตรีคนแรกของจักรวรรดิเยอรมัน ในปี 1889
เสาวลักษณ์ ศรีอรัญญ์

| เสาวลักษณ์ ศรีอรัญญ์ |
| --- | --- |
เกิด: 16 มิถุนายน พ.ศ. 2515 (52 ปี) เสาวลักษณ์ ศรีอรัญญ์ นนทบุรี ประเทศไทย
อาชีพ: นักแสดง
เสาวลักษณ์ ศรีอรัญญ์ (ปุ๋ย) เกิดเมื่อวันที่ 16 มิถุนายน 2515 เริ่มจากได้รับตำแหน่ง มิสทีนไทยแลนด์ คนแรก ในปี 2532 หลังจากนั้นได้เข้าสู่วงการภาพยนตร์ในปี พ.ศ. 2532 โดยแสดงเรื่อง ขอชื่อ สุธี สามสี่ชาติ คู่กับ วรุฒ วรธรรม  ต่อมาจึงหันมาเล่นละครทางช่อง 7 โดยรับบทเป็นนางเอกคู่กับศตวรรษ ดุลยวิจิตร เรื่อง ขมิ้นกับปูน ของค่ายกันตนา และละครจักร ๆ วงศ์ ๆ เรื่อง ดิน น้ำ ลม ไฟ คู่กับพร้อมพงษ์ นพฤทธิ์ หลังจากนั้นจึงรับนางรองและนางร้าย ปัจจุบันมีธุรกิจของตัวเอง ชื่อ บุหงาบาหลี บริการนวดตัวนวดเท้า
ผลงานละคร > ละครโทรทัศน์

-
| ปี | เรื่อง | รับบทเป็น | เครือข่าย  |
| --- | --- | --- | --- |
| 2533 | ขมิ้นกับปูน | ปารมี ธรรมคุณ / จิตรการ | ช่อง 7  |
| 2534 | ดิน น้ำ ลม ไฟ | ปทุมมา   | ช่อง 7  |
| 2534 | ด้วยเนื้อนาบุญ | มัทนา   | ช่อง 7  |
| 2535 | แก้วสารพัดนึก | นิดา   | ช่อง 7  |
| 2535 | ภูตแม่น้ำโขง | ทองมี   | ช่อง 7  |
| 2536 | เกิดแต่ตม | น้ำปรุง   | ช่อง 7  |
| 2536 | นางทาส | บุญมี   | ช่อง 7  |
| 2537 | กระสือ | แสงดาว  | ช่อง 7  |
| 2537 | นางฟ้าปีกอ่อน | จิรพร | ช่อง 5  |
| 2537 | เพลิงสีรุ้ง |   | ช่อง 5  |
2537: 
| น้ำใสใจจริง | (ดารารับเชิญ) | ช่อง 7  |  |
| 2538 | คือหัตถาครองพิภพ | สังวร | ช่อง 7  |
| 2538 | สุดสายป่าน | วิไลวรรณ   | ช่อง 7  |
| 2538 | มโหสถชาดก | อัญชลี   | ช่อง 7  |
| 2539 | พันหนึ่งราตรี | แม่มดฟารุทา   | ช่อง 7  |
| 2539 | เพลิงพระนาง | เจ้านางแก้วอากาศ | ช่อง 5  |
| 2539 | แม่ศรีไพร | มะสะยอง | ช่อง 3  |
| 2540 | ทะเลแปร | นก   | ช่อง 3  |
| 2541 | พลังรัก |  | ช่อง 7  |
| 2542 | เงาอโศก | ปริมา (รับเชิญ)   | ช่อง 7  |
| 2542 | รักในสายหมอก | อรพิมล | ช่อง 3  |
| 2542 | เพรงเงา | บุษยา   | ช่อง 3  |
| 2542 | ตามรอยรัก |  | ช่อง 7  |
| 2543 | รักประกาศิต ภูชิชย์-นริศรา | บัวเกี๋ยง   | ช่อง 7  |
| 2543 | นางสิบสอง | พรรณราย   | ช่อง 7  |
| 2543 | น้ำผึ้งขม | วิจิตรา (รับเชิญ) | ช่อง 3  |
| 2543 | แม่น้ำ |  | ช่อง 5  |
2543: 
| ดั่งสายน้ำไหล |  | ช่อง 7  |   |
| 2544 | ลูกหลง | เปรียว | ช่อง 7  |
| 2544 | เรือนนพเก้า | บุญทิพย์ | ช่อง 3  |
| 2544 | สะใภ้ ไร้ศักดินา | อุ๋ย (รับเชิญ)   | ช่อง 3  |
| 2545 | สาวน้อย | ภา | ช่อง 7  |
| 2547 | แหวนทองเหลือง | ชไมพร   | ช่อง 7  |
| 2547 | แท็กซี่ที่รัก | แคท | ช่อง 3  |
| 2548 | คลื่นรักสีคราม | สาหร่าย (รับเชิญ) | ช่อง 5  |
ภาพยนตร์

2532 ขอชื่อ สุธี สามสี่ชาติ
2533 นางอาย
2535 แชะ แชะ แชะ 2 ฉบับโปร่งใส
2547 ผีหัวขาด 2
2549 มากับพระ (รับเชิญ)
2550 ชุมทางรถไฟผี
ละครสั้น

2535 ง่ายนิดเดียว (ละครสั้นปากกาทองมินิซีรีส์) ช่อง 7
2535 บทเรียนสร้างชีวิต (ละครสั้นปากกาทองมินิซีรีส์) ช่อง 7
มิวสิควีดิโอ

เพลง รับไม่ได้ ของ อุเทน พรหมมินทร์ (2535)
รายการอ้างอิง

↑  ประวัติของ เสาวลักษณ์ ศรีอรัญญ์
↑  รายนามมิสทีนไทยแลนด์ ตั้งแต่ปี พ.ศ. 2532 ถึงปัจจุบัน (2552)
↑  ‘ปุ๋ย’ บินตามหนุ่มแคนาดา รีบเซ้งกิจการ! ( ข่าวบันเทิง )
แชร์เฮาส์

สำหรับความหมายอื่น ดูที่ แชร์เฮาส์ (แก้ความกำกวม)
แชร์เฮาส์ (シェアハウス, share house) เป็น รูปแบบที่อยู่อาศัยแบบหนึ่งในญี่ปุ่น หมายถึงอสังหาริมทรัพย์ให้เช่าซึ่งมีผู้คนหลายคนอาศัยอยู่รวมกันในที่พักอาศัยหลังเดียว โดยทั่วไป ผู้คนจะใช้ห้องครัว ห้องนั่งเล่น ห้องน้ำ ฯลฯ ร่วมกัน และใช้ห้องส่วนตัวเป็นพื้นที่ส่วนตัว
แชร์เฮาส์ส่วนใหญ่ใช้อาคารที่เคยเป็นหอพัก, อาคารชุด หรือ บ้านส่วนตัวทั่วไป ผู้อยู่อาศัยจะอาศัยอยู่ในห้องส่วนตัวและใช้สิ่งอำนวยความสะดวกร่วมกันเท่านั้น เช่น ห้องนั่งเล่น, ห้องครัว, ห้องน้ำ, อ่างอาบน้ำ และ เครื่องซักผ้า
เอมิกา บูเฮอร์

| เอมิกา บูเฮอร์ |
| --- | --- |
ในงานยิ้มสยาม โซไซตี้ แชริตี้ ลานพาร์กพารากอน
สารนิเทศภูมิหลัง
เกิด: 1 ตุลาคม พ.ศ. 2529 (38 ปี) เอมิกา เกรซ บูเฮอร์
อาชีพ: นักแสดง นางแบบ VJ
ผลงานเด่น: บ่วงร้ายพ่ายรัก (2552) รักไม่มีวันตาย (2554)
สังกัด: โพลีพลัส เอ็นเตอร์เทนเม้นท์ จำกัด (2551 - 2555)
เอมิกา เกรซ บูเฮอร์ (ชื่อเล่น เอมี่) เกิดเมื่อวันที่ 1 ตุลาคม พ.ศ. 2529 เป็นนักแสดงลูกครึ่งไทย-อเมริกัน เป็นบุตรคนสุดท้องจากจำนวนพี่น้องสามคน  พี่สาวคนรองของเธอคือ เจมี่ บูเฮอร์ ซึ่งเป็นนักแสดงเช่นเดียวกัน
ปัจจุบันแต่งงานมีครอบครัวแล้ว และอำลาวงการบันเทิงแล้ว
ผลงานละครโทรทัศน์

| ปี พ> ศ. | เรื่อง | รับบทเป็น |
| --- | --- | --- |
| 2551 | คู่กิ๊กพริกกะเกลือ | กนกพร |
| 2552 | บ่วงร้ายพ่ายรัก | แคท |
| 2553 | พระจันทร์ลายพยัคฆ์ | ไพลิน (รับเชิญ) |
| 2553 | ระบำดวงดาว | ดาราที่มาร่วมงานประกาศรางวัล (รับเชิญ) |
| 2554 | รักไม่มีวันตาย | มายา |
สุทธิพงษ์ ธรรมวุฒิ

| สุทธิพงษ์ ธรรมวุฒิ |
| --- | --- |
เกิด: 28 ธันวาคม พ.ศ. 2505 (61 ปี) สุทธิพงษ์ ธรรมวุฒิ จังหวัดชุมพร ประเทศไทย
คู่สมรส: เลิศลักษณ์ ธรรมวุฒิ
บุตร: 2 คน
ปีที่แสดง: พ.ศ. 2529 - ปัจจุบัน
สังกัด: เจเอสแอล, ทีวีบูรพา
สุทธิพงษ์ ธรรมวุฒิ (ชื่อเล่น: เช็ค) เกิดเมื่อ 28 ธันวาคม พ.ศ. 2505 ที่ตำบลท่าตะเภา อำเภอเมือง จังหวัดชุมพร เป็นผู้จัดรายการ พิธีกร นักแสดง ปัจจุบัน ดำเนินรายการ คนค้นตน และเป็นผู้บริหารในบริษัท ทีวีบูรพา จำกัด
ประวัติ

สุทธิพงษ์ ธรรมวุฒิ เป็นบุตรของ อาจารย์สมาน ธรรมวุฒิ และนางชูศรี ธรรมวุฒิ มีพี่น้องรวมกัน 5 คน
การศึกษา

สุทธิพงษ์ จบการศึกษา ศิลปศาสตรบัณฑิต (ศึกษาศาสตร์) สาขาวิชาจิตวิทยาและการแนะแนว จากคณะศึกษาศาสตร์ มหาวิทยาลัยสงขลานครินทร์ วิทยาเขตปัตตานี เมื่อปีการศึกษา พ.ศ. 2526
วงการบันเทิง

ก่อนจะพลิกผันตัวเองมาทางสายบันเทิง โดยได้รับทุนเป็นนักเรียนทุน จากโรงเรียนการแสดงสหมงคลฟิล์ม ซึ่งสอนโดย ม.ล.พันธ์เทวนพ เทวกุล , อาจารย์รัศมี เผ่าเหลืองทอง , อาจารย์บุรณี รัชไชยบุญ ฯลฯ
เมื่อเรียนจบก็คลุกคลีอยู่ในแวดวงละครเวที ทั้งเป็นนักแสดง และเป็นคนเบื้องหลัง โดยเริ่มจากการเป็น Stage Manager และนักแสดงละครเวทีเรื่อง "กาลิเลโอ" ซึ่งเป็นผลงานชิ้นแรก ของคณะละคร `28 กำกับการแสดงโดย รัศมี เผ่าเหลืองทอง ตามด้วยละครเวทีเรื่อง "อยากให้ชีวิตนี้ไม่มีเธอ" กำกับการแสดงโดย รัศมี เผ่าเหลืองทอง "สู่ฝันอันยิ่งใหญ่" (DON QUIXOTE : MAN OF LAMANCHA) กำกับการแสดงโดย ยุทธนา มุกดาสนิท และเป็นผู้ช่วยผู้กำกับ 2 ให้หนังเรื่อง "หลังคาแดง" กำกับโดย ยุทธนา มุกดาสนิท นำแสดงโดย ธงไชย แมคอินไตย์ และ จินตหรา สุขพัฒน์
ในปี 2532 ได้เขียนบท และกำกับการแสดง ละครเวทีเรื่อง "วิญญาณอลเวง" ของ มณเฑียรทองเธียร์เตอร์ นำแสดงโดย ขวัญภิรมย์ หลิน, สัญญา คุณากร และเข้ามาร่วมงานกับ บริษัท เจ เอส แอล จำกัด ในตำแหน่ง ครีเอทีฟ ร่วมเขียนบทให้รายการ "เกมจุดเดือด" และ "วิก 07" ก่อนจะก้าวมาเป็นโปรดิวเซอร์ควบคุมการผลิตรายการ "เจาะใจ" ซึ่งได้รับความนิยมต่อเนื่องมาจนถึงปัจจุบัน ,รายการ"People Talk", สารคดีชุด "สู่ยุคภูมิปัญญาไท" ตอน ธนาคารของคนยาก (สัจจะสะสมทรัพย์) ,ชุมชนยางพารา และ ชายโง่แห่งท่าสะท้อน ,รายการ "สัญญามหาชน" จนมาถึงปี 2545 ได้ก่อตั้งบริษัท ทีวีบูรพา จำกัด ผลิตรายการ "สู้แล้วรวย" และเข้า ร่วมหุ้นกับ บริษัท เจ เอส แอล จำกัด ผลิตรายการ "คนค้นฅน" ทำหน้าที่โปรดิวเซอร์ และคนเดินเรื่องให้รายการด้วย นอกจากผลงานที่กล่าวมาข้างต้น คุณเช็คยังเป็นนักเขียน โดยมีผลงานรวมเรื่องสั้น "รากเหง้า" สำนักพิมพ์ นกสีเหลือง โดยมีผลงานเรื่องสั้น "เนื้อสองชิ้น" และ "ผู้เจ็บป่วย" ได้รับรางวัลช่อการะเกด และแพรวสำนักพิมพ์
ผลงานการแสดง

ต่อมาได้เข้าทำงานในแวดวงบันเทิง ด้วยการเป็นนักแสดงและผู้จัดฉากและผู้ช่วยผู้กำกับละครเวทีเรื่องต่าง ๆ อาทิ  "สู่ฝันอันสูงสุด" ที่กำกับการแสดงโดย ยุทธนา มุกดาสนิท และนำแสดงโดย ศรัณยู วงษ์กระจ่าง ในปี พ.ศ. 2529 และเป็นผู้ช่วยผู้กำกับ 2 ให้ภาพยนตร์เรื่อง "หลังคาแดง" กำกับโดย ยุทธนา มุกดาสนิท นำแสดงโดย ธงไชย แมคอินไตย์ และ จินตหรา สุขพัฒน์ ในปี พ.ศ. 2530
ในปี พ.ศ. 2532 ได้เขียนบท และกำกับการแสดงละครเวทีเรื่อง "วิญญาณอลเวง"  ที่นำแสดงโดย ขวัญภิรมย์ หลิน และ สัญญา คุณากร  ต่อมาได้เข้าทำงานกับ บริษัท เจเอสแอล จำกัด ในตำแหน่ง ครีเอทีฟ ร่วมเขียนบทให้รายการเกมโชว์ "เกมจุดเดือด" และ "วิก 07"  และเลื่อนขึ้นมาเป็นโปรดิวเซอร์ควบคุมการผลิตรายการ "เจาะใจ", "People Talk", "สัญญามหาชน" เป็นต้น
ในปี พ.ศ. 2545 ได้ก่อตั้งบริษัท ทีวีบูรพา จำกัด ผลิตรายการ "สู้แล้วรวย" ร่วมกับดำรง พุฒตาล และเข้าร่วมหุ้นกับ บริษัท เจเอสแอล จำกัด ผลิตรายการ "คนค้นฅน" ทำหน้าที่โปรดิวเซอร์ และคนเดินเรื่อง (พิธีกร) ให้รายการด้วยจนถึงปัจจุบัน ซึ่งประสบความสำเร็จมาก ได้รับรางวัลผู้ดำเนินรายการดีเด่น รางวัลโทรทัศน์ทองคำประจำปี พ.ศ. 2546
กลางปี พ.ศ. 2554 ได้แสดงนำในภาพยนตร์ต้นทุนต่ำเรื่อง "ขุนรองปลัดชู" โดยรับบทเดียวกับชื่อเรื่อง ที่ออกฉายทางไทยพีบีเอส จากการกำกับโดย สุรัสวดี เชื้อชาติ แต่ได้รับความนิยมสูงจนได้รับการรวบรวมเป็น VCD และ DVD
นอกจากนี้แล้ว ยังเป็นนักเขียนที่ผลงานรวมเรื่องสั้นมาแล้ว 2 เล่ม และเจ้าของนิตยสารในเครือของบริษัททีวีบูรพา อีกด้วย
ชีวิตส่วนตัว

สุทธิพงษ์ แต่งงานกับ นางเลิศลักษณ์ ธรรมวุฒิ เมื่อ 19 พฤศจิกายน พ.ศ.2537 มีธิดาด้วยกัน 2 คน ได้แก่
1.พิมพ์บูรพา ธรรมวุฒิ (น้องแก้ม)
2.อุษาคเนย์ ธรรมวุฒิ (น้องกล่อม)
กรณีความเห็นกรณีข้าว

ในช่วงปี พ.ศ. 2556 สุทธิพงษ์ได้โพสต์ข้อความในเฟซบุ๊กส่วนตัวโดยระบุว่ามีโรงสีข้าว 3 แห่งที่เตรียมส่งข้าวในออกจำหน่ายให้ผู้ผลิตข้าวรายใหญ่ ซึ่งเป็นโรงสีของภาคอีสานและมีสมาชิกสภาผู้แทนราษฎรของพรรคเพื่อไทยเป็นเจ้าของ นอกจากนี้ยังกล่าวอีกทำนองว่าข้าวที่ส่งออกมาจำหน่ายมีสารพิษตกค้าง ไม่สามารถละลายในน้ำได้ เมื่อหนูรับประทานแล้ว จะตายภายใน 5 นาที และกล่าวเชิญชวนให้งดซื้อข้าวบรรจุถุงบางยี่ห้อ  โดยต่อมามีการออกมายอมรับว่าไม่ได้ตั้งใจโพสต์ข้อความดังกล่าว และไม่มีเจตนาว่าร้ายใดๆกับผู้ผลิตข้าวบรรจุถุงบางยี่ห้อ  ภายหลังผู้ประกอบการข้าวสารบรรจุถุงยี่ห้อที่ถูกสุทธิพงษ์กล่าวถึง และสมาคมผู้ประกอบการข้าวถุงไทย ได้เตรียมการยื่นฟ้องหมิ่นประมาทสุทธิพงษ์  และผู้ผลิตข้าวบรรจุถุงยี่ห้อหนึ่ง ได้เชิญนายสุทธิพงษ์เยี่ยมชมการผลิตข้าว และทางบริษัทยอมรับการออกมาขอโทษของสุทธิพงษ์ ก่อนจะถอนฟ้องสุทธิพงษ์ในภายหลัง
แหล่งข้อมูลอื่น

ทีวีบูรพา เก็บถาวร 2013-07-19 ที่ เวย์แบ็กแมชชีน
สุทธิพงษ์ ธรรมวุฒิ บอกลบเอง กระทู้แฉยี่ห้อข้าวในเฟซบุ๊ก ยันไม่ได้ถูกมือมืดสั่งบล็อก เก็บถาวร 2013-07-15 ที่ เวย์แบ็กแมชชีน
ประเทศไทยใน พ.ศ. 2318

เหตุการณ์ที่เกิดขึ้นใน พ.ศ. 2318 (ค.ศ. 1775) ในประเทศไทย เป็นปีที่ 9 แห่งกรุงธนบุรี แห่งราชวงศ์ธนบุรี และในรัชสมัยของสมเด็จพระเจ้ากรุงธนบุรี นับเป็นปี จ.ศ. 1136 (1 มกราคม - 31 มีนาคม) และ 1137 (1 เมษายน - 31 ธันวาคม) ในแบบปัจจุบัน
พระราชวังเดิมในปัจจุบัน ซึ่งมีขนาดคับแคบ
ผู้นำ

พระมหากษัตริย์: สมเด็จบรมธรรมิกราชาธิราช
สมุหนายก: เจ้าพระยาจักรี
กรุงกัมพูชา :
สมเด็จพระนารายน์ราชารามาธิบดี (จนถึง ?)
สมเด็จพระรามราชาธิราช (ตั้งแต่ ?)
นครเชียงใหม่: พระยาวิเชียรปราการ
นครแพร่: พระยาศรีสุริยวงศ์
นครลำปาง: พระยากาวิละ
นครศรีธรรมราช: พระเจ้านราสุริยวงศ์
เหตุการณ์ > กันยายน

11 กันยายน – สมเด็จพระเจ้าตากสินมหาราช พระบาทสมเด็จพระพุทธยอดฟ้าจุฬาโลกมหาราช สมเด็จพระบวรราชเจ้ามหาสุรสิงหนาทและพระยาพิชัย นำทัพใหญ่ที่มีกำลังพลกว่า300,000คน ไปตีพื้นที่ที่พม่ายึดเอาไว้เมื่อ พ.ศ. 2310 สำเร็จ
18 กันยายน – สมเด็จพระเจ้าตากสินมหาราชได้ทรงมีพระราชประสงค์ย้ายพระราชวังจากกรุงธนบุรีมายังพระบรมมหาราชวังที่อยู่ฝั่งรัตนโกสินทร์ โดยสาเหตุสำคัญในการย้ายคือพระราชวังกรุงธนบุรีมีพื้นที่อาณาเขตน้อยเกินไป มีวัด2วัดตั้งอยู่ทางทิศเหนือและทิศใต้ ไม่สามารถขยายอาณาเขตได้อีก ส่วนพระบรมมหาราชวังที่อยู่ฝั่งรัตนโกสินทร์ นั้นมีอาณาเขตกว้างใหญ่ ส่วนสาเหตุที่ย้ายเมืองหลวงและพระราชวังมายังกรุงธนบุรีนั้น เพราะว่า พม่ายกทัพมาล้อมพระบรมมหาราชวัง
ผู้เกิด > มกราคม

31 มกราคม – พระสัมพันธวงศ์เธอ กรมหมื่นนเรศร์โยธี พระบรมวงศ์ (สิ้นพระชนม์ พ.ศ. 2374)
ผู้เสียชีวิต > ไม่ทราบวัน

เจ้าพระยาพิชัยราชา เจ้าเมืองสวรรคโลก (ไม่ทราบปีเกิด)
หทัยวรรณ งามสุคนธภูษิต

| หทัยวรรณ งามสุคนธภูสิต |
| --- | --- |
ชื่อเกิด: หทัยวรรณ งามสุคนธภูสิต
เกิด: 6 มีนาคม พ.ศ. 2532 (35 ปี) กรุงเทพมหานคร ประเทศไทย
อาชีพ: นักแสดง,
ปีที่แสดง: พ.ศ. 2548 – พ.ศ. 2554
ผลงานเด่น: น้ำหวาน / หวาน  จาก ซิทคอม นัดกับนัด
ทันตแพทย์หญิง หทัยวรรณ งามสุคนธภูษิต (ชื่อเล่น ผึ้ง) นักร้องนักแสดงชาวไทย เกิดวันที่ 6 มีนาคม พ.ศ. 2532 เคยมีผลงานออกอัลบั้มกับ Buzz Music อีกทั้งเคยเป็นหนึ่งในดรัมเมเจอร์ของจุฬาลงกรณ์มหาวิทยาลัย (จุฬาคฑากร) ผลงานการแสดงของเธอที่ผู้คนจดจำเธอได้นั่นคือละครซิทคอมเรื่อง นัดกับนัด
การศึกษา

จบการศึกษาชั้นมัธยมศึกษาตอนปลายที่ โรงเรียนบดินทรเดชา (สิงห์ สิงหเสนี) กรุงเทพมหานคร
จบการศึกษาจาก  คณะทันตแพทยศาสตร์ จุฬาลงกรณ์มหาวิทยาลัย
โฆษณา

การ์นิเย่
ฟิชโช่เดชา
Ponds
ผลงาน

หนึ่งในสมาชิกกลุ่ม Buzz Music
ถ่ายแบบ

นิตยสาร Buzz
นิตยสาร Ice
ผลงานแสดงภาพยนตร์

ลองของ (2548) รับบทเป็น คิ้ม
ผลงานแสดง

เรื่องนัดกับนัด รับบทเป็น หวาน (7 มกราคม พ.ศ. 2550 – 9 มกราคม พ.ศ. 2554)
บ้านอุปถัมภ์

บ้านอุปถัมภ์ คือ สถานที่ซึ่งผู้ที่มีความเปราะบางทางสังคม อาศัยอยู่เป็นกลุ่มเล็ก ๆ ในที่อยู่อาศัยปกติ โดยได้รับการสนับสนุน มีตั้งแต่สถานดูแลสำหรับผู้สูงอายุและผู้พิการขั้นรุนแรงเป็นหลัก ไปจนถึงบ้านพักร่วมที่มีผู้พิการเล็กน้อยและเด็กที่ไม่สามารถอาศัยอยู่ร่วมกับพ่อแม่ได้ รวมถึงห้องอยู่อาศัยหรืออาคารชุด มีอุดมคติคือการทำให้ใช้ชีวิตอย่างผสมผสานเข้ากับชุมชนท้องถิ่นได้
ประวัติศาสตร์

บ้านอุปถัมภ์ได้รับการเสนอขึ้นครั้งแรกใน สหราชอาณาจักร สำหรับผู้ที่มีอาการป่วยทางจิต ในอังกฤษในช่วงศตวรรษที่ 18 โรงพยาบาลบ้าซึ่งเทียบเท่ากับหอพักสงเคราะห์ บ้านพักกลุ่ม และโรงพยาบาลจิตเวชขนาดเล็กในปัจจุบัน ถูกสร้างขึ้นมากมาย มีหลากหลายรูปแบบและขนาด เช่น เรือนแรม หรือ ห้องอยู่อาศัย และแบบที่มีเตียงมากกว่า 100 เตียง
ดิสนีย์+

| --- | --- |

ประเภท: บริการสื่อผ่านอินเทอร์เน็ต
พื้นที่ให้บริการ: อเมริกา ยุโรปตะวันตก และบางส่วนของเอเชียแปซิฟิก (ดู รายการทั้งหมด)
ประธาน: Michael Paull
บริษัทแม่: เดอะวอลต์ดิสนีย์
ยูอาร์แอล: disneyplus.com
ลงทะเบียน: จำเป็น
ผู้ใช้:  86.8 ล้านเหรียญสหรัฐ (ข้อมูลเมื่อ 2 ธันวาคม ค.ศ. 2020)
เปิดตัว: 12 พฤศจิกายน 2019; 5 ปีก่อน (2019-11-12)
สถานะปัจจุบัน: ดำเนินการอยู่
ดิสนีย์+ หรือ ดิสนีย์พลัส (อังกฤษ: Disney+, Disney Plus) เป็นบริการวีดิทัศน์ตามคำขอแบบบอกรับสมาชิกที่มีแผนกจำหน่ายสื่อและความบันเทิงของเดอะวอลต์ดิสนีย์ เป็นเจ้าของและดำเนินการ เปิดให้บริการในวันที่ 12 พฤศจิกายน พ.ศ.2562 ในสหรัฐเป็นประเทศแรก และขยายพื้นที่ให้บริการทั่วโลกในอนาคต รายการที่มีให้เลือกชมนั้น จะเน้นภาพยนตร์และรายการทีวีจากวอลต์ดิสนีย์สตูดิโอ และวอลต์ดิสนีย์เทเลวิชัน อีกทั้งยังมีรายการจากบริษัทในเครือของดิสนีย์ ได้แก่ ดิสนีย์, พิกซาร์, มาร์เวล, สตาร์ วอร์ส, ทเวนตีท์เซนจูรีฟอกซ์ และ เนชั่นแนลจีโอกราฟิก
ดูเพิ่ม

แม็กซ์ (บริการผ่านสัญญาณต่อเนื่อง)
แอปเปิลทีวี+
ไอฟลิกซ์
เน็ตฟลิกซ์
ยูทูบ พรีเมียม
ดับเบิลยูดับเบิลยูอี เน็ตเวิร์ค
ดิสนีย์+ ฮอตสตาร์
ดาโซน
แหล่งข้อมูลอื่น

Disney+
| ด ค กดิสนีย์+ |
| --- | --- | --- |
| โปรแกรม |  Original programming Star  Original films  Premier Access  |  |
| ฮับเนื้อหา |  Disney  พิกซาร์  มาร์เวล  สตาร์ วอร์ส  เนชั่นแนลจีโอกราฟิกแชนแนล  Star  |  |
| บริการพี่น้อง |  ESPN+  Hulu  Star+ upcoming  ดิสนีย์+ ฮอตสตาร์  |  |
| ดูเพิ่ม |  Disney Streaming Services  Walt Disney Direct-to-Consumer & International  เดอะวอลต์ดิสนีย์  |  |
| ด ค กแพลตฟอร์มเผยแพร่วิดีโอดิจิทัล |
| --- | --- |
 วีดิทัศน์ตามคำขอ  บริการรับฝากวีดิทัศน์ 
 แอมะซอน ไพร์ม วิดีโอ  บิลิบิลิ  เดลีโมชัน  ดิสนีย์+  แม็กซ์  อินเทอร์เน็ตอาร์ไคฟ์  อ้ายฉีอี้  ร้านไอทูนส์  เน็ตฟลิกซ์  นินเท็นโด อีช็อป  ราคูเท็น ทีวี  ทวิตช์  วิมีโอ  วูดู  เทนเซ็นต์ วิดีโอ  โยวคู่  ยูทูบ 
ให้บริการ  ให้บริการในชื่อ ดิสนีย์+ ฮอตสตาร์  ยืนยันการเปิดตัว  ไม่มีการเปิดตัวหรือประกาศในปัจจุบัน
อรวิภา กนกนทีสวัสดิ์

| อรวิภา กนกนทีสวัสดิ์ |
| --- | --- |

สารนิเทศภูมิหลัง
ชื่อเกิด: อรวิภา กนกนทีสวัสดิ์
ชื่ออื่น: โจอี้
เกิด: 26 กรกฎาคม พ.ศ. 2532 (35 ปี) จังหวัดสระบุรี ประเทศไทย
อาชีพ: นักแสดง นางแบบ นางงาม
ปีที่แสดง: พ.ศ. 2552–ปัจจุบัน
ผลงานเด่น: นางสาวไทย 2552
อรวิภา กนกนทีสวัสดิ์ (เกิด 26 กรกฎาคม พ.ศ. 2532) ชื่อเล่น โจอี้ เป็นนักแสดง นางแบบ และนางงามชาวไทย ผู้ได้รับตำแหน่งนางสาวไทย ปี 2552
ประวัติ

อรวิภา กนกนทีสวัสดิ์ มีชื่อเล่นว่า โจอี้  มีภูมิลำเนาอยู่ที่จังหวัดสระบุรี บิดาเเละมารดาเป็นชาวจังหวัดร้อยเอ็ด จบการศึกษา โรงเรียนเขมะสิริอนุสสรณ์ และ คณะสังคมสงเคราะห์ศาสตร์ สาขา เด็ก-เยาวชนและครอบครัว มหาวิทยาลัยธรรมศาสตร์ ก่อนหน้านี้เคยเป็น ลีด เฟรชชี่ และ ได้ตำแหน่ง "ดาว มหาวิทยาลัย"ของมหาวิทยาลัยธรรมศาสตร์
อรวิภา กนกนทีสวัสดิ์ ยังเป็นพี่สาวของอัจฉราภรณ์ กนกนทีสวัสดิ์ (จีน่า) นางสาวไทยประจำปี 2556 คนที่ 48 ของประเทศไทย อีกด้วย
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2553 | บริษัทสร้างสุข | เจ้าสาว |
| 2555 | ภูผาแพรไหม | เจ้าแสงมณี ณ เชียงทวาย |
| 2557 | รักนี้เจ๊จัดให้ | มินตรา |
| 2559 | วิมานเมขลา | มาการีน |
| 2562 | กลลวงทวงหนี้รัก | กรกนก (นก) |
| 2565 | สามสหายกับคุณนายสะอาด | รัศมี |
รางวัล

รางวัลขวัญใจช่างภาพ จากเวทีการประกวดนางสาวไทย
รางวัล Miss Healthy  จากเวทีการประกวดนางสาวไทย
นางงามบุคลิกภาพ  จากเวทีการประกวดนางสาวไทย
รางวัล Miss Princess  จากเวทีการประกวดนางสาวไทย
นางงามหุ่นดี  จากเวทีการประกวดนางสาวไทย
นางงามจิตใจดี  จากเวทีการประกวดนางสาวไทย
รางวัล Miss Talker  จากเวทีการประกวดนางสาวไทย
รางวัล Miss Photogenic  จากเวทีการประกวดนางสาวไทย
รางวัล Miss Personality  จากเวทีการประกวดนางสาวไทย
รางวัล Continental Queen of Asia  จากเวทีการประกวดนางสาวไทย
รางวัล Beauty Queen of Asia   จากเวทีการประกวดนางสาวไทย
แหล่งข้อมูลอื่น

อรวิภา กนกนทีสวัสดิ์ ที่อินสตาแกรม
| ก่อนหน้า |  | อรวิภา กนกนทีสวัสดิ์ |  | ถัดไป |
| --- | --- | --- | --- | --- |
| พรรณประภา ยงค์ตระกูล |  | นางสาวไทย  (2552) |  | กฤชภร หอมบุญญาศักดิ์ |
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ
แกรนด์ดัชเชสเอลิซาเบธ เฟโอโดรอฟนาแห่งรัสเซีย

แกรนด์ดัชเชสเอลีซาเบธ เฟโอโดรอฟนาแห่งรัสเซีย (รัสเซีย: Елизавета Фëдоровна; เยลิซาเวียตา เฟโยโดรอฟนา) พระนามเดิมคือ เจ้าหญิงเอลีซาเบธแห่งเฮ็สเซินและโดยไรน์ (เยอรมัน: Elisabeth Alexandra Luise Alice von Hessen-Darmstadt und bei Rhein) เป็นเจ้าหญิงเยอรมันจากแกรนด์ดัชชีเฮ็สเซิน และเป็นพระชายาในแกรนด์ดยุกเซอร์เกย์ อเล็กซานโดรวิชแห่งรัสเซีย พระราชโอรสพระองค์ที่ห้าในจักรพรรดิอะเลคซันดร์ที่ 2 และจักรพรรดินีมารีเยีย อะเลคซันโดรฟนาแห่งรัสเซีย เจ้าหญิงเอลีซาเบ็ท ซึ่งเป็นพระเชษฐภคินีในสมเด็จพระจักรพรรดินีอเล็กซานดรา เฟโอโดรอฟนาแห่งรัสเซีย จักรพรรดินีองค์สุดท้ายแห่งรัสเซีย ทรงเป็นที่เลื่องลือในวงสังคมรัสเซียถึงความงาม ความมีเสน่ห์ และการช่วยเหลือคนยากไร้ และเป็นนักบุญในศาสนาคริสต์นิกายอีสเทิร์นออร์ทอดอกซ์
เจ้าหญิงแห่งเฮ็สเซินและริมไรน์

เจ้าหญิงเอลีซาเบธประสูติเมื่อวันที่ 1 พฤศจิกายน ค.ศ. 1864 ณ เมืองเบสซุนเกิน ใกล้เมืองดาร์มชตัท โดยมีพระนามเต็ม เอลีซาเบ็ท อเล็คซันดรา ลูอีเซอ เอลีเซอ และดำรงพระอิสริยยศเป็นเจ้าหญิงแห่งเฮ็สเซินและโดยไรน์ พระองค์เป็นพระธิดาองค์ที่สองในลูทวิชที่ 4แกรนด์ดยุกแห่งเฮ็สเซินและเจ้าหญิงอลิซแห่งสหราชอาณาจักร พระองค์เป็นพระราชนัดดาในสมเด็จพระราชินีนาถวิกตอเรียผ่านทางพระชนนี เจ้าหญิงอลิซทรงเป็นผู้เลือกพระนาม "เอลีซาเบธ" ให้กับพระธิดา ด้วยทรงได้รับแรงบันดาลใจจากชีวิตของนักบุญเอลีซาเบธแห่งฮังการี ซึ่งเป็นบรรพสตรีของราชวงศ์เฮสส์ หลังจากการเสด็จเยือนที่อารามของนางในเมืองมาร์บูร์กและมีประสูติกาลพระธิดาพระองค์ที่สอง พระองค์จึงทรงตัดสินพระทัยที่จะตั้งพระนามพระธิดาตามนักบุญคนนั้น เจ้าหญิงเอลีซาเบธมีพระนามเรียกเล่นว่า "เอลลา" ในหมู่พระประยูรญาติ
แม้ว่าจะประสูติในราชวงศ์เก่าแก่และสูงศักดิ์ที่สุดราชวงศ์หนึ่งของเยอรมนี เจ้าหญิงและครอบครัวทรงมีความเป็นอยู่แบบสมถะเมื่อเที่ยบกับมาตรฐานในราชวงศ์ทั่วไป พระโอรสและธิดาจะกวาดพื้นและทำความสะอาดห้องเอง ส่วนพระชนนีจะทรงนั่งเย็บฉลองพระองค์ให้กับพระโอรสและธิดา ช่วงสงครามฝรั่งเศส-ปรัสเซีย เจ้าหญิงอลิซจะทรงพาเจ้าหญิงเอลีซาเบธไปกับพระองค์อยู่เสมอเมื่อเสด็จไปเยี่ยมทหารที่ได้รับบาดแผลในโรงพยาบาลใกล้เคียง ในสภาพแวดล้อมที่ปลอดภัยและมีความสุขมากเช่นนี้ เจ้าหญิงทรงเจริญพระชนม์ในความเคยชินภายในบ้านแบบที่เป็นอังกฤษ และภาษาอังกฤษกลายเป็นภาษาที่หนึ่งของพระองค์ ในช่วงพระชนม์ชีพระยะต่อมา พระองค์ทรงเล่าให้พระสหายคนหนึ่งฟังว่าพระองค์และพระภคินี พระอนุชาและพระกนิษฐาตรัสภาษาอังกฤษกับพระชนนีและตรัสภาษาเยอรมันกับพระชนก
ในฤดูหนาวของปี ค.ศ. 1878 โรคคอตีบได้ระบาดทั่วทั้งครอบครัวเฮสส์ โดยได้คร่าชีวิตเจ้าหญิงมารี พระกนิษฐา และเจ้าหญิงอลิซ พระชนนีของเจ้าหญิงเอลีซาเบธไป เจ้าหญิงได้ทรงถูกส่งไปที่ตำหนักของพระอัยยิกาเมื่อพระอนุชาพระกนิษฐาเริ่มแสดงอาการของโรคและดังนั้นจึงทรงเป็นสมาชิกในครอบครัวเพียงพระองค์เดียวที่ไม่ได้ติดโรคในครั้งนี้ เมื่อพระองค์ทรงได้รับอนุญาตให้เสด็จกลับมายังครอบครัว ได้ทรงบรรยายถึงการพบปะกันในครั้งนี้ว่า "เศร้าโศกอย่างมาก" และทุกสิ่งทุกอย่างเป็น "เหมือนกับความฝันอันน่ากลัว"